CELEX: 31990R0581
Language: el
Date: 1990-03-07 00:00:00
Title: Κανονισμός (ΕΟΚ) αριθ. 581/90 της Επιτροπής της 7ης Μαρτίου 1990 για την τροποποίηση του κανονισμού (ΕΟΚ) αριθ. 3474/89 για τον καθορισμό, για την περίοδο εμπορίας 1989/90, της μέγιστης ποσότητας ηλιανθελαίου που θα διατεθεί στην κατανάλωση στην Ισπανία και θα εξαχθεί από αυτό το κράτος μέλος

Avis juridique important

|

31990R0581

Κανονισμός (ΕΟΚ) αριθ. 581/90 της Επιτροπής της 7ης Μαρτίου 1990 για την τροποποίηση του κανονισμού (ΕΟΚ) αριθ. 3474/89 για τον καθορισμό, για την περίοδο εμπορίας 1989/90, της μέγιστης ποσότητας ηλιανθελαίου που θα διατεθεί στην κατανάλωση στην Ισπανία και θα εξαχθεί από αυτό το κράτος μέλος  

Επίσημη Εφημερίδα αριθ. L 059 της 08/03/1990 σ. 0030 - 0030

***** ΚΑΝΟΝΙΣΜΟΣ (ΕΟΚ) αριθ. 581/90 ΤΗΣ ΕΠΙΤΡΟΠΗΣ  της 7ης Μαρτίου 1990  για την τροποποίηση του κανονισμού (ΕΟΚ) αριθ. 3474/89 για τον καθορισμό, για την περίοδο εμπορίας 1989/90, της μέγιστης ποσότητας ηλιανθελαίου που θα διατεθεί στην κατανάλωση στην Ισπανία και θα εξαχθεί από αυτό το κράτος μέλος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 για τη θέσπιση των γενικών κανόνων του καθεστώτος ελέγχου των τιμών και ποσοτήτων που διατίθενται στην κατανάλωση στην Ισπανία όσον αφορά ορισμένα προϊόντα του τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 387/90 (2), και ιδίως το άρθρο 16,  Εκτιμώντας:  ότι ο κανονισμός (ΕΟΚ) αριθ. 3474/89 της Επιτροπής (3) καθορίζει, ιδίως, την ποσότητα ηλιανθοσπόρων που διατίθενται για την παραγωγή ελαίου προοριζόμενου για την εξαγωγή και το οποίο μπορεί να επωφεληθεί της αντισταθμιστικής ενισχύσεως·  ότι ο κανονισμός (ΕΟΚ) αριθ. 475/86, όπως τροποποιήθηκε από τον κανονισμό (ΕΟΚ) αριθ. 198/90 (4), διηύρυνε το όφελος της αντισταθμιστικής ενισχύσεως στους ηλιανθοσπόρους που χρησιμοποιούνται για την παραγωγή ελαίου που προορίζεται για ορισμένες βιομηχανίες τροφίμων, εντός του ορίου του θετικού υπολοίπου του ισοζυγίου προβλέψεων·  ότι πρέπει, συνεπώς, να προσαρμοστεί ανάλογα ο κανονισμός (ΕΟΚ) αριθ. 3474/89·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3474/89 τροποποιείται ως εξής:  1. Στο άρθρο 1, η τρίτη περίπτωση αντικαθίσταται από το ακόλουθο κείμενο:  «- η ποσότητα ηλιανθόσπορων που συγκομίζονται στην Ισπανία, που χρησιμοποιείται για την παραγωγή ελαίου προοριζόμενου για την εξαγωγή ή τη χρησιμοποίηση στα προϊόντα που υπάγονται στους κωδικούς ΣΟ 1516, 1517 και 2103 90 90 και μπορούν να επωφεληθούν της αντισταθμιστικής ενισχύσεως που αναφέρεται στο άρθρο 14 του κανονισμού (ΕΟΚ) αριθ. 475/86, καθορίζεται σε 115 000 τόνους.»  2. Το άρθρο 3 αντικαθίσταται από το ακόλουθο κείμενο:  «Άρθρο 3  Για την περίοδο εμπορίας 1989/90, η διαπίστωση εξαγωγής ή παράδοσης σε εγκεκριμένη εγκατάσταση, που αναφέρεται στο άρθρο 13 του κανονισμού (ΕΟΚ) αριθ. 1183/86 πρέπει να πραγματοποιείται στις 31 Δεκεμβρίου 1990 το αργότερο.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Μαρτίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 53 της 1. 3. 1986, σ. 47.  (2) ΕΕ αριθ. L 42 της 16. 2. 1990, σ. 8.  (3) ΕΕ αριθ. L 337 της 21. 11. 1989, σ. 19.  (4) ΕΕ αριθ. L 22 της 27. 1. 1990, σ. 1.